《初下东周赠孟郊》
唐代·刘言史

鹤老身更卬，龟死壳亦灵。正信非外沿，终始全本情。
童子不戏尘，积书就岩扃。身著木叶衣，养鹿兼牸耕。
偶随下山云，荏苒失故程。渐入机险中，危思难太行。
十发九缕丝，悠然东周城。言词野麋态，出口多累形。
因依汉元寮，未似羁细轻。冷灶助新热，静砧与寒声。
断蓬在门栏，岂当桃李荣。寄食若蠹虫，侵损利微生。
固非拙为强，懦劣外疗并。素坚冰蘖心，洁持保坚贞。
修文返正风，刊字齐古经。惭将衰末分，高栖喧世名。

作者简介：刘言史(约公元742年至813年间)，唐代诗人。藏书家，赵州邯郸人。约公元742年至813年间，约自唐玄宗天宝元年至宪宗元和八年间在世。少尚气节，不举进士。与李贺同时，工诗，美丽恢赡，自贺外世莫能比。亦与孟郊友善。初客镇襄，尝造节度使王武俊。武俊好词艺，特加敬异卒后，葬于襄阳。孟郊作歌哭之。言史著有歌诗六卷，《新唐书艺文志》传于世。曾旅游金陵、潇湘、岭南等地。王武俊任成德军节度使时，颇好文学，为之请官，诏授枣强县令，世称“刘枣强”，但未就任。